മലപ്പുറം ജില്ലയില് 3417 പേര്ക്ക് കൂടി കോവിഡ് ടി പിആര് 18.46 ശതമാനം മലപ്പുറം: ജില്ലയില് കോവിഡ് ടെസ്റ്റ് പോസിറ്റീവിറ്റി നിരക്ക് ഉയരുന്നു. വെള്ളിയാഴ്ച 2021 ഓഗസ്റ്റ് ആറ് 18.46 ശതമാനമാണ് ടി.പി.ആര് രേഖപ്പെടുത്തിയതെന്ന് ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു. 3,417 പേര്ക്കാണ് വൈറസ്ബാധ സ്ഥിരീകരിച്ചത്. 3,674 പേര് കോവിഡ് ബാധക്കുശേഷം രോഗമുക്തരായി. ഇതോടെ വിദഗ്ധ പരിചരണത്തിനു ശേഷം ജില്ലയില് കോവിഡ് വിമുക്തരായി സാധാരണ ജീവിതത്തിലേക്ക് തിരിച്ചെത്തിയവരുടെ എണ്ണം 3,94,690 പേരായി. രോഗബാധ സ്ഥിരീകരിച്ചവരില് 3,307 പേര് രോഗികളുമായി നേരിട്ടുള്ള സമ്ബര്ക്കത്തിലൂടെ വൈറസ് ബാധിതരായവരാണ്. 50 പേര്ക്ക് വൈറസ്ബാധയുണ്ടായതിന്റെ ഉറവിടം കണ്ടെത്താനായിട്ടില്ല. വിദേശ രാജ്യങ്ങളില് നിന്നെത്തിയ ആര്ക്കും വെള്ളിയാഴ്ച രോഗബാധ സ്ഥിരീകരിച്ചിട്ടില്ല. എന്നാല് ഇതര സംസ്ഥാനങ്ങളില് നിന്ന് ജില്ലയില് തിരിച്ചെത്തിയ 60 പേര്ക്ക് കോവിഡ് സ്ഥിരീകരിച്ചിട്ടുണ്ട്. 73,332 പേര് ജില്ലയില് ഇപ്പോള് നിരീക്ഷണത്തില് കഴിയുന്നു. 29,386 പേരാണ് ജില്ലയിലിപ്പോള് കോവിഡ് ബാധിതരായി ചികിത്സയിലുള്ളത്. കോവിഡ് പ്രത്യേക ചികിത്സാ കേന്ദ്രങ്ങളായ ആശുപത്രികളില് 768 പേരും കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററുകളില് 564 പേരും 168 പേര് കോവിഡ് സെക്കന്ഡ് ലൈന് ട്രീറ്റ്മെന്റ് സെന്ററുകളിലുമാണ്. തദ്ദേശഭരണ സ്ഥാപനങ്ങള്ക്കു കീഴിലുള്ള പ്രത്യേക താമസ കേന്ദ്രങ്ങളായ ഡൊമിസിലിയറി കെയര് സെന്ററുളില് 475 പേരും ശേഷിക്കുന്നവര് വീടുകളിലും മറ്റുമായും നിരീക്ഷണത്തില് കഴിയുന്നു. ജില്ലയില് ഇതുവരെ 1,636 പേരാണ് കോവിഡ് ബാധിതരായി മരിച്ചത്.The post മലപ്പുറം ജില്ലയില് 3417 പേര്ക്ക് കൂടി കോവിഡ് ടി പിആര് 18.46 ശതമാനം first appeared on MalayalamExpressOnline.